Нови възможности за финансова подкрепа на работодатели и безработни - Новини от Севлиево - вестник Росица
Преразпределението на средства за реализация на програми и мерки за насърчаване на заетостта през 2020 г. по предложение на Агенцията по заетостта е одобрено от Националния съвет за тристранно сътрудничество и утвърдено от министъра на труда и социалната политика Деница Сачева. Агенцията по заетостта насочва реализираните икономии към форми на заетост, търсени както от работодателите, така и от безработните. Целта е със средства от държавния бюджет да се подпомогне наемането на работа освен на планираните за годината 8500 безработни, но и на още 2431 представители на т.нар. уязвими групи на пазара на труда, в т.ч. хора с трайни увреждания, продължително безработни или в предпенсионна възраст. Това са хората, които в условията на увеличено предлагане на работна сила, изпитват повече трудности при намирането на подходяща работа.
Една част от преразпределените средства са насочени към работодателите, обявили в бюрата по труда свободни работни места. Те ще могат да се възползват от тях, ако наемат безработно лице – представител на целева група по програма или мярка от Закона за насърчаване на заетостта, за която бюрото по труда разполага със свободни средства за сключване на нов договор. Чрез предоставените преференции работодателите могат да получат субсидии освен за наемане на работа на безработни от посочените по-горе групи, но и за дуално обучение на безработни, обучение за придобиване на ключови компетентности на наетия персонал, както и за професионално обучение на безработни лица, необходимо за работа в съответното предприятие.
Успоредно с това Агенцията по заетостта предоставя финансови преференции и на безработните лица, с което стимулира тяхната мобилност или предприемачество. Безработните могат да кандидатстват и получат финансова подкрепа в размер на 50% от ежедневните разходи за междуселищен транспорт до и от работното място, или до 200 лв. месечно за поемане на квартирни и други разходи при започване на работа в населено място, отдалечено над 50 км от местоживеенето им. Стартирането на собствена стопанска дейност също може да бъде подпомогнато въз основа на одобрен бизнес-проект чрез получаване наведнъж на полагащите се обезщетения при безработица или предоставяне на еднократна сума за стартиране на бизнес, която през тази година е увеличена на 4 000 лв. И при двете мерки могат да се предоставят и средства за други, съпътстващи старта на бизнеса, услуги.
Всяко бюро по труда в страната разполага със средства по част от различните програми и мерки за насърчаване на заетостта, предоставящи преференции на работодатели или безработни. Актуалните възможности за кандидатстване за тях са до изчерпване на свободния финансов ресурс и са публикувани в сайта на Агенцията по заетостта, в рубрика „Обяви за финансиране по региони”, структурирани за всяка от деветте дирекции „Регионална служба по заетостта“ /ДРСЗ/ в подрубрики „Насърчителни мерки за безработни” и „Насърчителни програми и мерки за работодатели”.
Етикети: безработниработодателифинансова подкрепа
Областният информационен център в Габрово създава икономическа библиотека
Над 86 % от дружествата и едноличните търговци вече обявиха доходите си пред НАП
НОИ отново с две дати за плащания на парични обезщетения за безработица и през юни
Златен медал за качество QUDAL за санитарните продукти Ideal Standard и Vidima
Новите екологични автобуси на Габрово представят днес
Два потвърдени случая на COVID-19 в област Габрово
Предстои основен ремонт на три детски площадки
Одобриха кандидат за шеф на приюта за кучета
На 100 години Съби Гичев приключи земния си път
70-годишен шофьор блъсна в гръб 65-годишна пешеходка